আব্দুর রউফ রিপন, নওগাঁ প্রতিনিধিঃ “দুর্নীতি হলে শেষ নিজে বাঁচবো, বাঁচবে দেশ“ এই প্রতিপাদ্য নিয়ে বর্নাঢ্য র‌্যালী ও আলোচনা সভার মধ্য দিয়ে নওগাঁয় দুর্নীতি প্রতিরোধ সপ্তাহ-২০১৭ পালিত হয়েছে। শনিবার পিটিআই চত্বর থেকে একটি বর্ন্যাঢ্য র‌্যালী বের হয়ে শহরের প্রধান প্রধান সড়ক প্রদক্ষিন শেষে জিলা স্কুলে গিয়ে শেষ হয়। প্রধান অতিথি হিসাবে র‌্যালীটির উদ্ধোধন করেন, বীরমুক্তিযোদ্ধা মোঃ আব্দুল মালেক এমপি। পরে জিলা স্কুল মিলনায়তনে জেলা দুর্নীতি প্রতিরোধ কমিটির সভাপতি আলহাজ্ব আব্দুস সালামের সভাপতিত্বে অনুষ্ঠিত আলোচনা সভায় অন্যান্যের মধ্যে জেলা প্রশাসক ড. মোঃ আমিনুর রহমান, সহকারী কমিশনার আবদুল্লাহ আল মামুন, জেল সুপার শাহ আলম খান, দুদক এর সহকারী পরিচালক রাশেদ হোসেন, পিটিআই সুপার ফয়জুল ইসলাম, জেলা মাদক বিরোধী সামাজিক আন্দোলনের সভাপতি মাষ্টার হাফিজুর রহমান, জেলা দুর্নীতি প্রতিরোধ কমিটির সাধারন সম্পাদক আতিকুর রহমান, রোটারিয়ান চন্দন কুমার দেব, শিক্ষার্থী প্রিয়াংকা সাহা ও সামিউল ইসলাম প্রমুখ বক্তব্য রাখেন। পরে জেলা প্রশাসক ছাত্রছাত্রী ও উপস্থিত সকলকে দূুনীতি না করার জন্য শপথ বাক্য পাঠ করান।